[{"text_idx": "#000000", "text": "Ni serc\u0302as faciligantojn por studsesio en Hungario pri interkultura komunikado"}, {"text_idx": "#000002", "text": "Kreskigi sian konscion pri la graveco de interkultura dialogo c\u0302iutage en kaj loka kaj internacia niveloj;Inters\u0302ang\u0302i opiniojn, sciaj\u0302ojn kaj bonajn praktikojn; certigi reciprokan lernadon inter la c\u0302eestantaj junuloj;Ricevi la kapablecojn por trejni junulojn pri neperforta komunikado kaj g\u0302iaj principoj, aliroj kaj praktika efektivigo;Krei ilaron de bonaj ekzemploj kaj plej bonaj praktikoj de junularaj agadoj antau\u0306enigantaj interkulturan dialogon kaj neperfortan komunikadon inter junuloj;Fari de c\u0302i tiu studsesio \u201ckunvenon\u201d de junuloj kiuj agos kiel multigantoj post la fino de la agado kaj disvastigos la rezultojn en siaj lokaj komunumoj."}, {"text_idx": "#000003", "text": "Fizika partopreno de la trejnistoj rilate al la studsesio temas pri du apartaj restadoj en la Eu\u0306ropa Junulara Centro (EJC) de Budapes\u0302to. La unua temas pri preparsesio du-taga kun datoj interkonsentotaj inter la teamo kreota; la dua koncernas ekde dimanc\u0302o la 5-a de Novembro g\u0302is sabato la 11-a de Novembro. La labortagoj de la seminario estas de la 6-a g\u0302is la 10-a de Novembro 2023."}, {"text_idx": "#000004", "text": "La kriterioj de la 3 serc\u0302ataj trejnistoj estas la jenaj:"}, {"text_idx": "#000005", "text": "Log\u0302i en unu el la la membros\u0302tatoj de KdE;Preti aktive kunlabori por la sukcesa kunrealigo de la studsesio dum la periodo antau\u0306, dum kaj post la realigo de la studsesio;Havi la kapablon labori kaj en la angla kaj en Esperanto;Sperto pri neformala edukado, prerefe pri la temoj rilate al neperforta kaj interkultura komunikado."}, {"text_idx": "#000006", "text": "Kiajn taskojn havos la trejnistojn?"}, {"text_idx": "#000007", "text": "Preparos la enhavon de la seminario kune kun la KdE-trejnistmastrumisto kaj la TEJO-trejnistmastrumisto de la projekto;Planos kaj preparos iujn ajn materialojn kiujn ili bezonos por plenumi la seminarion;Liveros la sesiojn dum la labortagoj de la seminario (po 6-6,5 horoj da trejnado tage distribuotaj inter la trejnistoj) kune kun la KdE-trejnistmastrumisto kaj TEJO-trejnistmastrumisto;Liveros raporton pri la kunsidoj de la seminario al la TEJO-trejnistmastrumisto, post la fino de la seminario, por la g\u0302eneralaj raportaj celoj."}, {"text_idx": "#000008", "text": "Kion vi ricevos kiel akceptita faciliganto?"}, {"text_idx": "#000009", "text": "Kompletajn repagojn de la alven- kaj reven-vojag\u0302kostoj al Budapes\u0302to kaj provizadon de surlokaj vivnecesoj (mang\u0302oj, log\u0302ado), pere de KdE;Honorario je 500\u20ac por la provizitaj servoj, post la studsesio kaj post kiam vi finos viajn raportajn liverindaj\u0302ojn de la studsesio;Senpagan tranokton en la Eu\u0306ropa Junulara Centro de KdE en Budapes\u0302to dum c\u0302iu necesa restado en la urbo;Eblon partopreni kaj kontribui al la organizado de studsesio kaj en la angla kaj en la esperanta en internacia kunlaboro ene de neesperantentuta teamo.;Spertig\u0302on pri neformala edukado, eu\u0306ropa agado kaj similaj fierindaj\u0302oj por via vivresumo, TEJO provizos atestilon pri la liverado de la trejnado al la trejnistoj."}, {"text_idx": "#000010", "text": "Vi povas kandidatig\u0302i* sendante al ni retpos\u0302ton esprimante vian motivon faciligi la seminarion kun via vivresumo (au\u0306 en la angla au\u0306 en Esperanto) al antau\u0306 dimanc\u0302o la 23-a de Aprilo 2023. Vi ankau\u0306 povas retpos\u0302ti al tiu c\u0302i sama retadreso por pli da informoj."}, {"text_idx": "#000011", "text": "* Konforme al la politiko de la Komisiono pri Aktivula Trejnado (AT) de TEJO, ni speciale instigas kandidatig\u0302ojn de personoj, kiuj realigis ian Trejnadon por Novaj Trejnistoj de TEJO au\u0306/kaj oficiale estas en la teamo de TEJO-Trejnistoj."}, {"text_idx": "#000012", "text": "Aldone, kaj al KdE kaj al TEJO grave taksas diversecon kaj provizi egalajn s\u0302ancojn. Ni aparte instigas la kandidatig\u0302on de c\u0302iuj eblaj kandidatoj plenumantaj la kondic\u0302oj, sendepende de genro au\u0306 handikapeco. En tiu lasta kazo, bv. priskribi kiel via handikapo povas estigi specialajn bezonojn, kaj ni strebos trovi solvon por vi."}, {"text_idx": "#000014", "text": "Leave a Comment or Cancel reply"}, {"text_idx": "#000016", "text": "Tiu c\u0302i retejo uzas Akismet por malpliigi trudaj\u0302ojn. Ekscii kiel viaj komentaj datumoj estas traktataj."}]